RAAHE:

Ulkopuolisia käyttäjiä tällä hetkellä on ollut lähinnä liikuntasalin ilta- ja viikonloppukäyttäjät. Sali on ollut käytännössä 100% varattuna klo 8-21 välisenä aikana viikon jokaisena päivänä.

Muita luokkatiloja on varattu satunnaisesti ulkopuoliseen käyttöön. Tällöin esim. jotkut yksityiset terapeutit ja kurssien järjestäjät ovat vuokranneet luokkahuoneita.

Uudessa monitoimitalossa ulkopuolisen käytön toivotaan lisääntyvän.  Käyttäjinä ovat mm. yhdistykset, Raahe-opisto, kaupungin muut hallintokunnat jne.

Ulkopuolinen käyttö tulee huomioida siihen käyttöön tarkoitettujen tilojen sijoittelussa, jotta ulkopuolisten liikkuminen muualla talossa voidaan minimoida. Lukitus ja kulunvalvonta täytyy suunnitella hyvin. Myös tilojen käytön aikataulutusta joudutaan varmasti miettimään. Samoin siivous on ajoitettava järkevästi eri tiloissa, niin että se ei haittaa käyttöä. ulkopuolisten mahdollisesti tarvitsemat varastotilat, välineet ja muut täytyy miettiä. Yhteiskäytölle täytyy laatia selkeät ohjeet ja säännöt, jotta homma toimii ja jokainen huolehtii paikat kuntoon.

LAUKAA/VIHTAVUORI:

Nykyiset ulkopuoliset käyttäjät ja käyttötavat kouluissa tällä hetkellä.

Koulujen tiloja käyttävät eri järjestöt, urheiluseurat, kylätoimikunnat ja oppilaiden vanhemmat, vapaan sivistystyön oppilaitokset (kansalaisopisto, musiikkiopisto jne.) sekä jonkin verran myös ulkopuoliset vuokraajat.

Arvioikaa kuinka monta tuntia koulu on tällaisessa käytössä viikossa keskimäärin.

Noin 15 tuntia viikossa. Liikuntasalien käyttöaste on suurempi lauantait ja sunnuntait mukaan luettuna noin 30 tuntia viikossa.

1. Lisääkö tällainen ulkopuolinen käyttö todellisesti koulun käyttöastetta (koko tila tehokkaassa käytössä jne.)?

Kyllä mielestäni lisää ja tämä tärkeä kun perustellaan koulutilojen rakentamista. Käyttöasteen kasvattamiselle on paineita ja uusia käyttömuotoja olisi hyvä löytää.

1. Mitä aivan uudet käyttötavat ja -tarkoitukset voisivat olla ("hulluja" ideoita, tulevaisuuden "arvaaminen", aivan uudellainen koulu ja koulurakennus)?

Kesäaikana koulun keittiö ja ruokasali voisi olla juhlapaikka, kesäkahvila, kyläläisten olohuone, kesäleirien ja kerhojen pitopaikka (on toki jo nyt).

1. Mitä pitää huomioida muiden tahojen tullessa koulurakennuksen käyttäjiksi?

Tilan mitoitus ja sijainti pitää huomioida niin, että sinne on helppo ja selkeä tulla. Myös tilojen toteutuksessa voisi olla jotain näyttävyyttä (laadukkaat materiaalit, viihtyisyys)

LAUKAAN TOINEN RYHMÄ

Nykyiset ulkopuoliset käyttäjät ja käyttötavat kouluissa tällä hetkellä:

Kunnan vapaa-aikatoimi, kansalaisopisto, urheiluseurat, Eläkeliitto, perhepäivähoitajat, 4H-yhdistys, päiväkoti, paikalliset yritykset, yksityiset henkilöt, kyläyhdistys, Martat. Liikunta-, käsityö-, kotitalous-, kuvataide- ja mediatunteja. Kokouksia, tapahtumia.

Arvioikaa kuinka monta tuntia koulu on tällaisessa käytössä viikossa keskimäärin: musiikkia n. 25 h, liikuntaa n. 60 h, taitoaineita n. 15 h, muuta n. 40 h vuodessa.

Lisääkö tällainen ulkopuolinen käyttö todellisesti koulun käyttöastetta (koko tila tehokkaassa käytössä jne)?

Kyllä, tilaakin vielä on. Luokkia on vielä paljon tyhjillään.

Mitä aivan uudet käyttötavat ja -tarkoitukset voisivat olla ("hulluja" ideoita, tulevaisuuden "arvaaminen", aivan uudenlainen koulu ja koulurakennus)?

Uudessa koulussa yhdistyvät koulu ja kyläläisten arki jouhevasti. Piha laittaa liikkumaan, sisätilat innostavat yhteistyöhön, yhteisöllisyyteen. Koulun yhteydessä on vapaa-aikatoimen keskus, joka kattaa nuorisotilat, mutta tilat ehkä myös vanhuksille / eläkeläisille ja vapaille toimijoille. Koulun tilat ovat esteettömät. Koulu voisi olla myös paikka, josta saa mm. terveysneuvontaa.

Mitä pitää huomioida muiden tahojen tullessa koulurakennuksen käyttäjiksi?

Vastuu, valvonta, siivous, yhteistyö, aikataulutus, yhteissuunnittelu

Muita huomioita ja kommentteja koulurakennusten käytön lisäämisestä ja sen tarpeesta.

Koulua suunniteltaessa ei saisi tuijottaa liian tiukasti Opetushallituksen antamia mitoituksia, koska koulusta tulisi tehdä monitoimikeskus. Tilojen pitäisi olla muunneltavia moneen tarkoitukseen. Sisustuksessa ja pihalla pitäisi huomioida Liikkuvan koulun, mutta myös esteettömyyden periaatteet. Luokkia pitäisi pystyä hyödyntämään myös iltaisin opettajien ja oppilaiden tavarat ja tärkeät paperit/asiat pitää saada lukkojen taakse. Luokkien viereen omat varastot? Ennen kuin suunnitellaan koulua ja seiniä, pitää uudistaa / mullistaa opetus ja saada opettajat sitoutumaan uuteen malliin, joka on mm. osallistavaa, aktiivista, yhteisöllistä, mukavaa, sosiaalista, päämäärätietoista ja laadukasta.

LAHTI:

- Nykyiset ulkopuoliset käyttäjät ja käyttötavat kouluissa tällä hetkellä.

Kansaopisto, Liikuntoimi/seurat, urheilutapahtumat/turnaukset, nuorisotoimi, seurakunta, maankäyttö (esittelytilaisuudet), omakotiyhdistykset, vanhempainyhdistykset,

- Arvioikaa kuinka monta tuntia koulu on tällaisessa käytössä viikossa keskimäärin.

Viikolla klo 16 jälkeen (klo 21 asti) lähinnä liikuntatilat ja joitakin taito-aja taideainetiloja, viikonloppuisin liikuntasalit ovat käytössä aamusta iltaan.

- Lisääkö tällainen ulkopuolinen käyttö todellisesti koulun käyttöastetta (koko tila tehokkaassa käytössä jne)?

Lisää ehdottomasti koulun käyttöastetta. Lisäksi tulisi miettiä, miten ja minne ulkopuolisten tilavuokrat ohjataan. Koulu joutuu kuitenkin maksamaan käyttäjien vedet, sähköt ja lämmityksen, sekä mahdolliset käytöstä (oman käytön lisäksi iltakäytöstä) johtuvat korjaukset eli eri käyttäjät tulee huomioida vuokrakuluissa käytön mukaan.

- Mitä aivan uudet käyttötavat ja -tarkoitukset voisivat olla ("hulluja" ideoita, tulevaisuuden "arvaaminen", aivan uudenlainen koulu ja koulurakennus)?

Monitoimitaloja on valmistunut nyt Lahteen ja niissä käyttäjiä on monenlaisia. Monitoimitalo toimii ko. lähiön kokoontumispaikkana eri ikäsille asukkaille ja muille toimijoille. Lisäksi monitoimitaloihin on sijoitettu, päiväkoti, kirjasto, nuorisotilat, sosiaali- ja terveyspuolen toimintoja ym. Tulevaisuuden koulussa (monitoimitalossa) voisi varmaan toimia kaikki mahdollinen kunnallinen, yhdistyksellinen ja jopa seurakunnallinen kylätoiminta. Voisiko esim. liikuntasali toimia joskus myös kirkkosalina tai messupaikkana yms.?!

- Mitä pitää huomioida muiden tahojen tullessa koulurakennuksen käyttäjiksi?

Suunnittelussa ja päivittäisessä työskentelyssä tulee tehdä laajasti yhteistyötä ja tilat ovat muunneltavia ja eri käyttäjät joustavat omissa toimissaan eri tilanteissa. On kuitenkin muistettava, että koulurakennus on ensisijaisesti tarkoitettu koulun käyttöä varten.

- Muita huomioita ja kommentteja koulurakennusten käytön lisäämisestä ja sen tarpeesta.

Koulujen suunnittelussa tulisi huomioida mahdollinen kiristyvä kuntatalous, jotta uudet valmistuvat tilat eivät olisi jo valmiiksi ahtaat/epäkäytännölliset oppilasmäärien kasvaessa. Uuden koulun rakentamisessa säästyvä miljoona voi olla moninkertainen muutaman vuoden kuluttua, jos opetustiloja joudutaan muokkaamaan esim. ryhmäkokojen kasvamisen vuoksi.

TYRNÄVÄ:

- Nykyiset ulkopuoliset käyttäjät ja käyttötavat kouluissa tällä hetkellä.

* Kolmannen sektorin toimijat (sali ja muut tilat)
* Yksityiset käyttäjät (sali ja muut tilat)

- Arvioikaa kuinka monta tuntia koulu on tällaisessa käytössä viikossa keskimäärin.

* n. 30-50h/vko

- Lisääkö tällainen ulkopuolinen käyttö todellisesti koulun käyttöastetta (koko tila tehokkaassa käytössä jne)?

* Käyttö lisää käyttöastetta iltaisin ja viikonloppuisin lukuvuoden aikana. Muina aikoina satunnaisesti (leirit ja muut tilaisuudet)

- Mitä aivan uudet käyttötavat ja -tarkoitukset voisivat olla ("hulluja" ideoita, tulevaisuuden "arvaaminen", aivan uudellainen koulu ja koulurakennus)?

* Ulkopuolinen yritystoiminta

- Mitä pitää huomioida muiden tahojen tullessa koulurakennuksen käyttäjiksi?

* Tilojen lukitseminen ja pääsyn estäminen tiloihin, joita ei voi käyttää
* Siivous
* Pelastussuunnittelu

- Muita huomioita ja kommentteja koulurakennusten käytön lisäämisestä ja sen tarpeesta.

* uudet avaukset muiden toimijoiden kanssa

PARKANO:

Pienessä kaupungissa koulujen tilat ovat suurella käytöllä, esim kansalaisopistoilla ei juuri omia tiloja ole.

Uudet, hyvät tilat luovat lisämahdollisuuksia paikkakunnan liikunta – ja kulttuuritoimelle.

- urheiluseurat

- musiikkiopisto

- erilaiset kerhot (koulun omat, 4H jne)

- kansalaisopisto

- nuorisoseura

- naisvoimistelijat

Tilat käytössä, erityisesti erikoisluokat (kuvataide/käsityöt/ salit), käytössä lähes joka ilta n 4 h.

Ongelmia tuottaa lähinnä kulunvalvonta, siivous ym tällaiset asiat.

OULU:

* Oulussa tilojen monikäyttöisyys on strateginen linjaus. Yhteistyömuotoja etsitään eri tavoin.
* SIKU:n aluemallin yksi tavoitteista liittyy resurssien tarkasteluun.
* SIKU:ssa piloitoidaan monitoimitalo-toimintamallia.
* Eniten käytetään liikuntasaleja, mitkä ovat olleet maksuttomia tähän saakka <18v. Tiloja käyttää kolmas sektori, Oulu-opisto ja muut kulttuuritoimijat. SIKU-toimintoja pyritään lähtökohtaisesti keskittämään, mikä otetaan uusien tilojen suunnittelussa huomioon. Ennaltaehkäisevät palvelut huomioidaan.
* Kulunvalvonta, osastointi, lukitusjärjestelmä ym, muut rakenteelliset tekijät otetaan huomioon suunnittelussa. Samoin tilojen monikäyttöisyys: pienillä toiminnallisilla asioilla mahdollistetaan tilojen monikäyttöisyys uusissa kohteissa.
* Uusimmissa määräaikaisissa rakennuksissa on etsitty hallinnollisesti jouhevampaa tapaa edetä hankkeessa, mm. Metsokankaan ja Ritaharjun moduulikoulut.
* Em. kohteissa oppilaskohtainen neliömäärä on alhainen ja siinä on vahva pedagoginen ja toiminnallinen lähtökohta.